khistorydata/jeongjo-sjw-relations huggingface dataset:
정조 21년
丁巳十二月二十六日辰時上御誠正閣諸承旨持公事入侍時行都承旨李晩秀行左承旨沈晉賢右副承旨李肇源同副承旨金啓洛記事官洪奭周假注書李允謙記事官承膺祚金履永檢校待敎沈象奎以次進伏訖上曰吏曹參議持祭報府入侍出榻敎奭周承命出傳與吏曹參議蔡弘遠偕入進伏上曰祭報府已盡修正耶弘遠曰未及盡修矣上曰大祭及節祭刑官例爲通融塡差禁都亦然耶弘遠曰禁都則無塡差之例矣上曰禁都常時則務閑非比刑郞此後則通融塡差今番可差者苟簡則檢書官吏文學官亦爲塡差於各園墓諸執事也命弘遠先退上曰各房公事入之上曰僉知張象元入侍出榻敎奭周承命出傳與僉知張象元偕入進伏敎象元曰汝於玉城爲幾代孫耶象元曰六代孫矣上曰玉城之輿疾討賤奮忠樹勳至今婦孺誦其名賊兵之從遂安路者蓋專畏玉城也眞所謂猛虎在山之勢予則以爲當日諸臣當以玉城爲元功而朝家收錄之擧尙不及其後孫豈非欠典乎此所以特下傳敎且召見汝者也汝於玉城卽承嫡耶象元曰然矣上曰汝則年旣老矣汝之子若孫中有可祿仕者耶象元曰臣子錫祜年今五十臣孫顯孫年今三十矣上敎晩秀曰張顯孫使勳府先付忠義仍差諭書差備使之明日來待也仍命象元先退命書傳敎曰來初二日太廟春展謁仍行景慕宮春展謁該房知悉又命書傳敎曰來年祈穀大祭在於初六日待享日之後推擇將至旬間而太廟春享大祭在初三日太廟歲謁當行於來初二日展謁後親行宗廟永寧殿春享大祭省器還至東門外仍行省牲之禮該房知悉上曰今二十九日社稷祈穀大祭親臨受誓戒時處所以明政門階上爲之出榻敎上曰來初二日宗廟永寧殿春展時出宮門路由敦化門詣景慕宮展謁後還宮時由弘化門仍命退諸臣以次退出
정조 21년
丁巳十二月二十六日巳時上御重熙堂都承旨入侍時行都承旨李晩秀記事官洪奭周承膺祚金履永以次進伏訖上曰右承旨牌去來知入賤臣承命出問回奏曰來詣朝房而不爲承牌矣上曰斯速承牌事申飭仍命退承史以次退出
정조 21년
丁巳十二月二十六日午時上御重熙堂右副承旨京畿監司入侍時右副承旨李肇源假注書李允謙記事官承膺祚金履永京畿監司李在學以次進伏訖上曰牛禁何爲而反致騷擾之弊也非但外邑卜馱之不得入柴馱亦不得入且校卒之門內外防禁者多有中間侵漁之端云此豈朝家當初設禁之意乎在學曰柴馱初不禁之一日出入殆近千五百頭至於三南卜馱之牛隻一入城內而畢竟不復出此則中間消融而然也此不可不嚴加禁止然後可爲懲後之道但侵漁騷擾等喧傳之說殆同風聲鶴唳有不可準信矣上曰第禁之如初而期於無弊之地可也仍命退諸臣以次退出
정조 21년
丁巳十二月二十六日酉時上御重熙堂左副承旨入侍時左副承旨李勉兢記事官洪奭周承膺祚金履永以次進伏訖上曰右承旨尙在闕外乎勉兢曰尙在矣命書傳敎曰奄聞長逝不但爲逝者傷䀌念及月城之宅尤無以爲懷雖使內司護其喪賻其需而地處自別宜有別般表予意之擧卒判書金頤柱加贈一品喪葬視品若禮其人也厚德足有行善之可紀而今焉寬樂令終在法亦當易名諡狀分付弘文館催促使之葬前擧行成服日當有致祭之擧而適値齋日前一日遣內侍致吊而致祭則葬前爲之祭文當製下以此意分付仍命退承史以次退出
정조 21년
行都承旨李晩秀坐行左承旨沈晉賢坐直右承旨李勉兢坐直左副承旨李肇源坐右副承旨金啓洛坐同副承旨李秉喆未肅拜注書曺錫中病洪奭周仕假注書李允謙仕直事變假注書尹致任仕
정조 21년
沈晉賢啓曰來初一日輪對日次而正朝相値頉稟之意敢啓傳曰知道
정조 21년
李晩秀啓曰鰲恩君李敬一率玉城府院君張晩八代孫顯孫錦南君鄭忠信七代孫漢喆依下敎來待矣傳曰入侍
정조 21년
傳于沈晉賢曰禮房承旨入侍
정조 21년
傳于李勉兢曰推考房承旨入侍
정조 21년
以兵曹監軍望單子傳于李肇源曰懸頉人改差令該曹口傳差出
정조 21년
有政吏批判書沈煥之牌不進參判李敬一進參議蔡弘遠牌不進行左承旨沈晉賢進啓曰判書沈煥之參議蔡弘遠竝牌招不進小臣獨政未安何以爲之敢稟傳曰仍爲之以李秉喆爲承旨張顯孫爲禮賓參奉軍器直長單金應彪奉事單金光弼副奉事單朴萬興參奉單申益文兼春秋單金乃默
정조 21년
兵批判書李祖源病參判柳誼病參議兪漢寧病參知柳師模入直進左副承旨李勉兢進護軍洪仁浩副護軍魚用謙趙宅鎭副司果鄭漢喆竝單付
정조 21년
吏曹口傳政事昌原府使單徐榮輔
정조 21년
吏曹口傳政事以李垿爲兵曹佐郞
정조 21년
以吏曹參議蔡弘遠牌不進罷職傳于李晩秀曰只推
정조 21년
以副修撰李羲甲牌不進罷職傳旨傳于李勉兢曰只推
정조 21년
以司諫鄭景祚正言閔命爀牌不進罷職傳旨傳于李勉兢曰只推
정조 21년
李晩秀以吏曹言啓曰今此正朝祭獻官執事中時無職名人員令該曹口傳付軍職何如傳曰允
정조 21년
沈晉賢以禮曹言啓曰永禧殿展謁非酌獻禮年次則每於歲首太廟展謁時一體展謁事曾有定式矣太廟歲謁當行於來初二日事旣有成命永禧殿展謁之禮何以爲之乎敢稟傳曰初二日爲之可也
정조 21년
李肇源以壯勇營言啓曰今十二月二十九日三十日年終放砲時次知將官將校及破陣火箭軍姓名器械數爻別單書入之意敢啓傳曰知道
정조 21년
李肇源以御營廳言啓曰今十二月二十九日明政門親臨社稷祈穀大祭誓戒時依兵曹節目東營集春營入直軍一哨內各留營直五名餘皆除出新營入直千摠金守基哨官劉彦臣率領弘化門外分左右排立事畢後各還本處入直而竝待標信擧行之意敢啓傳曰知道
정조 21년
李肇源以御營廳言啓曰本廳牙兵待年軍鄭興孫孫德才張啓文等獵雉於文殊峯近處逢着中虎一頭捉納故謹此封進而先殺手鄭興孫木三疋布二疋再殺手孫德才三殺手張啓文等各木二疋布二疋依例施賞之意敢啓傳曰知道賞格內下皮張封進可也
정조 21년
李勉兢以義禁府言啓曰保放罪人閔致愼依府讞施行事命下矣閔致愼還囚後依讞以次律杖一百依法典收贖告身盡行追奪咸鏡道茂山府流三千里定配而以本府覆啓內辭意具罪目依例發遣府書吏押送配所何如傳曰允
정조 21년
禁府啓目粘連罪人宋載心段旣已考覆結案令該曹稟處爲白乎旀宋徵一段勘罪一款議于大臣稟處何如判付啓問于大臣草記爲良如敎又啓目向前閔致愼以官長殺土民若用償命之法有關後弊施以次律恐不可已是白乎矣臣府不敢擅便上裁何如判付啓依府讞施行爲良如敎
정조 21년
刑曹啓目粘連結城縣殺獄罪人朴三卜段回啓屍親則曰無是事三卜則曰有是事未得歸一實無臆斷之道上裁何如判付啓此獄段欽恤之義何必屢煩辭敎廣詢京外而其情也絶可惡其律亦不襯似至今鄭重姑置之仍秩更思凡刑人殺人與衆共之則何必牢作鐵案不念共衆之意乎三卜身乙嚴刑絶島爲奴俾勿更齒人類爲良如敎
정조 21년
刑曹啓目粘連全州府鄭太東獄事段情迹兇頑亟令取服順天府許得中獄事段痕損狼藉依前嚴訊得中妻李女加刑遠配雲峯縣僧先監獄事段看證明的嚴訊取服乙孫酌決順天府金得哲獄事段辜限內外秋女往參之說更査羅州牧金連破回獄事段實因明的取服償命任實縣姜連采獄事段致命無疑斯速取服何如判付內全州鄭太東段面任之於流丐其强其弱此特外面摸索耳額角之有響傷痕狼藉難掩拳踢之交下詞證丁寧無疑道伯據實而錄聞廷尉按法而奏當不可以鬪在暮夜容議於手敺石觸之孰然孰否分付推官依前訊推事行會爲旀順天許得中雲峯僧先監段殺越之變至重而比之倫理猶有此等是去乙得中段妻諉其夫夫諉其妻先監段渠欲自脫推納其兄五倫行實今才須下矣媛姜之解梏德珪之死獄雖難責之於鄕曲愚蠢之氓而倫理之掃盡傷歎甚矣幸有一乙孫恐延其弟自當其罪者可見一端秉彝之不泯而囚之刑之以至經年抑何故也兩獄事情別無疑晦之端得中先監使之依前同推取服而只以足踢實狀發爲問目凡係妻諉夫夫諉妻弟諉兄等措語更勿登諸文案爲旀得中妻李女段別加嚴訊沒入爲官婢先監兄乙孫段更勿囚刑卽爲白放前後道臣推官等竝從重推考以示朝家敦風敎之意爲旀順天金得哲段渠妹得辰招中二月十四日來到本家云云實爲此獄之大肯綮更査之請固然而不待更査有一言可破者得哲之祖母祥期旣在十五日則趁十四日夕來到然後可以參祭而來到當日事端卽起則二月十四日之於三月初三日洽滿辜限二十日辜限事出場則習操之觀光房會之來參無非枝葉之枝葉勿爲更査得哲身乙以次律嚴刑定配爲旀徑先掘檢之初檢官拿處不爲請罪之該道臣推考事竝依施爲有矣此時湖南守令曠官可悶待麥秋後拿來事分付該府爲旀羅州金連破回段男女之有間界限之差殊姑捨是事端起於爭桑結果在於裂衫總以論之本事胡大事也而父先犯手子復加踢竟至於推納溝中經日致命傷痕昭著詞證明的似此之獄償命之外無容更議而苦主招內孟哲則犯手其胸連破回加踢左脇是如明白指告而屍帳痕損胸亦堅硬脇亦黑黯以律則共犯者尊者當坐以迹則連破回似較緊其年不過十七此或爲難愼鄭重之端若令更査則亦有關於風化是置反覆看之殺人則分明是殺人此獄如之何決折法則伸而不至於傷倫是乙喩發遣曹郞問于左右相草記爲旀任實姜連采段頭目之於率下自有等夷之別罪若出於公幹罰亦止於笞打則設令邂逅致命面里任因公用笞之文或可傍照而此獄段運柴不關公幹擲枕非比笞打而又從以不係要害亂加敺踢腎囊下圍圓至於八寸五分之紫黑深黯則檢官朴知源跋辭似的確下可以初無必殺之心徑付然疑之科依回啓施行爲良如敎
정조 21년
刑曹啓目粘連咸陽府殺獄罪人盧嶂獄事段本傷致命未能眞的直請加限有難遽議斷以償命恐欠審克上裁云咸昌縣殺獄罪人崔遇龍獄事段曰疑曰覈之論有違推覈之體道臣推考從速究竟後狀聞云東萊府殺獄罪人孫貞日獄事段査按之疎漏如彼各供之相左若此以此未決之案依前修啓恐非審克之道道臣推考更覈修啓之意嚴飭何如判付三案議讞俱甚的確是置咸陽盧嶂之特命還推於道啓酌配之後者似違曰殺曰宥之義而武斷之習不可不禁蓋出爲平民除害然而辜限之法信如金石則時刻分毫當十分詳愼旣知其明是辜限外亦豈可越法償命乎其間加刑足懲其罪特爲減死還發配所事分付爲旀咸昌崔愚龍段道啓之旣曰足爲疑眩旋云無一參恕者是豈特敎更査之本意乎問備之請是矣依施嚴飭道臣俾勿泛忽爲旀東萊孫貞日段屢度行査依舊漫漶而卿等跋語亦甚精的至於亞堂附陳之見亦然措辭關飭道伯除尋常嚴飭推官期於到底極窮詳覈其所疎漏無或如前之爲道伯推考事亦爲依施爲良如敎又啓目粘連瑞山殺獄罪人金龍得回啓實因疑晦詞證無稽嚴覈究竟之意分付何如判付內殺獄之決折不過實因與詞證是隱則觀此査案一曰實因晦二曰詞證左左且晦之獄卽疑耳罪疑惟輕不嫌其寧失於不經聖人豈欺此獄段依大禹謨所載聖訓遵行事分付爲良如敎
정조 21년
刑曹粘連啓兪希聃之爲首金春光之爲從比初無異希聃嚴訊得情何如判付內誰首孰從終不十分分明一獄兩犯何時可以究竟乎除尋常另求釋疑之端的確稟處爲良如敎
정조 21년
李勉兢以刑曹言啓因廣州府殺獄罪人孫龍云獄事曺回啓判付內依允爲旀卿等問備之請不過字錯微事是置卿等亦難勉不審之失推考爲旀獄案事體豈比於尋常簿書則初檢諸招文理俱不接續僅僅强解始能依俙領會者寧有如許獄案乎冬節檢屍猶不敢稽滯晷刻是去乙暑月去行以致七日之棄置揆以獄體尤萬萬駭然是如乎覆檢跋語中不以腐爛形止爲說者節節疎漏似此不具格之案其可判下乎當該成獄時不能檢飭之守臣錄啓時不能措語之守臣從重推考覆檢官捧現告拿處爲旀本府出鎭屬耳凡事未免不成樣此後御覽文書使之別般照察無若今番之爲而檢官一款段置宜有一定之式隣倅之請來易致過時依松沁例定式後自本曹草記待批下行會該府爲旀殺獄決折之法一曰實因二曰痕損三曰詞證也痕損之發變與否未嘗槪及於覆檢而泛稱被打者此非窺見初檢狀而何獄理之不成體段一也就若痕損懸若實因則打之云乎者果明的乎否乎所謂痕損豈有取信之可言乎然則謂以被攧可也謂以被踢可也謂以被蹴踏可也堅硬者謂之柔軟可也紫黯者謂之靑黑亦可也獄理之不成體段二也竝與詞證而謂之出他無一人推覈獄理之不成體段三也右三條只將獄理而言者而兇身所犯段置亦有許多疑晦豈因文案之疎略而然乎是隱喩抑眞有甚麽違端而然乎是隱喩初檢狀旣有江汀所鋪無非無隅之石旋云執石塊搗打的然者首尾未免橫決而鋪石之場醉裏翻轉是隱則設使兇身拳中有拾持之石塊一二番打他唇背彼必不肯奉身恭受惟其仆顚滾混之際致命之肯綮旣難分被傷與自觸間孰輕而孰重則死者之死當推於被告者可乎問諸水濱可乎凡斷獄之道驟看無疑處都是細看多晦處朝家於此獄亦以爲然乎凶身犯前之善惡仁暴尤不必評騭檢官之辭何多贅說剩語乎初檢官段置爲先從重推考爲去乎此文案啓字爻周還下卿等枚擧判付文移守臣指一往復停當後具意見以成獄當否草記以聞事判下矣謹依判付內辭意移文該府矣卽接留守洪檍回移則以爲弊職以本府殺獄罪人孫龍云錄啓時措語不能詳審致勤聖敎荐承問備之嚴旨惶隕震越罔知攸措此獄顚末已悉於前啓不必架疊大抵斷獄之法專以實因與詞證爲主而弊職當初一分疑端在於死者被打時無一看證而第其兩檢實因俱爲明白拾石在拳渠旣自言而沕合於德龍石塊被打之說敺唇打背渠旣自服而傷痕在於脊背則其非自觸的是被打無冤錄以爲以身就物之謂磕若其自觸則豈無擦痕損傷處分寸圓徑亦豈至若是闊大乎且未過四日致命於渠家救療之際則眞贓已露暑月屍體過時檢驗則腐爛變動勢所必至而皮肉色雖或變動堅硬處未嘗腐爛法文可據則恐不可以此起疑而錄啓時未久論列昏耗之罪實無所逃今此判付之下兩檢文案反復考閱干連諸人一竝捉來多般盤問査之又査覈之又覈其所納供一如檢招而出他之金八金亦爲捉來究問則招辭內渠以冶匠爲業適往隣洞矣傳聞朴德龍與孫龍云相闢臥於沙場云親戚之間不忍恝然急往見之則如醉如痴不通言語故相鬪委折被打輕重初不聞知只見其口唇破裂而負往矣家通於其母使之率去而已兩漢鬪鬨時光景曾未參見一直發明則不可勒歸之於看證而前後文案各人招辭更無別般端緖細究獄情參以事理區區微見與前無異而四聰所照物無遁情爲守臣者老悖鈍滯不敢望奏當之歸惶隕之中益切惶隕多人推捉屢日盤覈之際回移日子自爾遲滯亦甚悚蹙云矣臣等奉承判付更將源案反復細究江渚遍鋪無非石塊而當日相鬪旣無人見則其傷之由打由觸固難分析而守臣之更讞不過前說別無新得之見獄情到此似不無疑晦而第念屍帳之痕損圍圓潤大不橫不長論以器仗石則可也謂之以木恐不襯當而元犯之招則曰杖以打背拳以敺唇全諱於石而自服於木者其意必以石之撞打其傷也緊杖之揮擊其損也歇故欲就輕重之別以售漫漶之計也然而被打於石旣有死者之言持石直趨繼出屍親之招拾石在拳渠亦不敢發明而背唇傷痕又是要害德龍之死豈非由於石以打之乎兩人泥醉一場滾鬪身旣無力自爾攧撲必至之勢而痕損旣異磕擦光景不在供招則不可謂之以自觸也明矣毋論以杖以石宜從被打而執其肯綮今此懸錄可知其眞的當場參證雖未具格移置救療亦成斷案百喙難容三尺至嚴今不可以渠之抵賴遽論傅輕罪人孫龍云更加嚴訊期於取服檢官停當事臣等關問于松沁兩都則別無原定邑而臨時行關於附近守令使之擧行云不必用此例該府則以附近利川府使龍仁縣令元定後推移擧行事分付守臣何如傳曰允
정조 21년
李勉兢以刑曹言啓曰因全羅道羅州牧殺獄罪人金連破回獄事回啓判付內羅州金連破回段男女之有間界限之差殊姑舍是事端起於爭桑結果在於裂衫總以論之本事胡大事也而父先犯手子後加踢竟至於推納溝中經日致命傷痕昭著詞證明的似此之獄償命之外無容更議而苦主招內孟哲則犯手其胸連破回加踢左脇是如明白指告而屍帳痕損胸亦堅硬脇亦黑黯以律則共犯者尊長當坐以跡則連破回似較緊其年不過十七此或爲難愼鄭重之端而若令更査則亦有關於風化是置反復看之殺人則分明是殺人此獄如之何法則伸而不至於傷倫是乙喩發遣曹郞問于左右相草記事判下矣依判付發遣本曹郞廳問于左右相則左議政蔡濟恭病不獻議右議政李秉模以爲金孟哲眞若犯手則無論胸脅痕損之彼此淺深只坐尊長之律似合引用而苦主之招終沒下落看證之言如合符契渠之直說渠子下手之狀絶無父爲子隱之心者雖極可惡恐不可捨看證之衆言取苦主之泛招也惟彼連破回年則不遠於十四之限意則本出於洗父之辱伏讀難愼鄭重之聖敎實仰重法扶倫之至意而律非可擬於勿問跡又差殊於護親以臣愚昧終未能深究法意仰塞俯詢不勝惶赧之至伏惟上裁云矣大臣之意如此上裁何如傳曰法亦理也情亦理也則豈有理外之法與情也哉況此案求之於法文見其被敺其子敺其人致死者減死且孟哲之滾忿也爲連破回者恐其父之被敺極意踢打不顧其死生參之以人情容亦有可議何況苦主之兼作詞證者指子引父語涉混圇證左亦不可謂備具三者之中有一於此庶可以屈法乃兼有之而各有所據何減律非違律分付道臣卽爲減死定配可也
정조 21년
李勉兢以義禁府言啓曰因江原監司徐有防啓本本府覆啓內御寶僞造罪人宋載心旣已考覆結案令該曹稟處事判付內問于大臣草記事命下矣謹依判付問于大臣則領中樞府事洪樂性左議政蔡濟恭領敦寧府事金履素病不獻議右議政李秉模以爲溯考文案宋徵一僞造之跡昭不可掩設使載心而手刻載心而傳給其本徵一也其首徵一也憑藉舊察訪之名誑誘至愚蠢之氓僞旨僞帖非一非再則原其至兇絶悖之情決非父爲子隱之類論以國法徵一當爲元犯臣之愚見斷不外而獄體至重伏惟上裁云矣大臣之意如此上裁何如傳曰依議施行可也禁府照目前假注書呂東植矣本府議啓內記注事體何等嚴重而全不致愼有此錯誤沒實之擧揆以法綱殊極可駭以此照律罪杖八十收贖奪告身三等私罪奉敎後勿如是之意嚴飭放送爲良如敎又照目萬頃前縣令柳河喆矣本府議啓內觀其所供則營穀作錢之以貿米價充納儲置米之還爲立本吏逋之自備民庫等事皆以移任後吏鄕偸弄是如極口發明是白乎乃在官之時若能嚴加操束則豈有此吏鄕之從中偸弄兺除良錢穀區處雖躬自檢察難保其不售吏奸是白去等今乃一任吏鄕中路傳令使之拮据已極可駭大同裝發法意何如而托以未捧換送需米以致該吏之弄奸者揆以法綱節節痛駭以此照律罪杖一百收贖告身盡行追奪私罪奉敎依允爲旀功減一等爲良如敎
정조 21년
丁巳十二月二十七日辰時上御重熙堂禮房承旨推考房承旨入侍時行左承旨沈晉賢左副承旨李勉兢假注書李允謙記事官吳泰曾金履永以次進伏訖上曰留待守令入侍出榻敎賤臣承命出傳與殷山縣監朴柱遇偕入進伏奏職姓名上曰爾年幾何柱遇曰年今五十九矣上曰下往善爲之也命先退上曰右承旨牌去來催促命書傳敎曰屢煩飭敎而經夜於闕外以致命牌之尙無去來分義事體俱萬萬駭然右承旨徐榮輔昌原府使除授使之當日辭朝時任府使遞付京職又命書榻敎曰昌原府使入侍賤臣承命出傳與昌原府使徐榮輔偕入進伏上敎榮輔曰處義過矣昌原自是弊邑必爲釐革者且爲其便養之地有此特除之命須於今日內發程而雖曰外補間間往來亦何妨乎仍命除宣諭先退上曰鰲恩君率張玉城鄭錦南子孫入侍出榻敎賤臣承命出傳與鰲恩君李敬一禮賓參奉鄭漢喆諭書忠義張顯孫偕入進伏上敎敬一曰卿以鰲城之孫率錦南之裔入侍事非偶然矣鄭漢喆亦是忠義耶敬一曰昨年因綾恩家聞漢喆之爲錦南後孫故臣於今夏擬禮賓參奉蒙恩點矣上曰予之所取于卿者爲其有居家行誼也近來人未聞敦尙世好而卿能收擧錦南之孫誠貴矣曾於先朝特命湖西道臣建錦南之廟其時有錄後之敎耶敬一曰其時果有錄後之敎載在國朝寶鑑漢喆之祖以承傳經谷城縣監官至營將云矣上敎漢喆曰張玉城之殊忠偉績予所曠感而亞於玉城者卽爾祖錦南也鞍峴之戰非錦南則何以轉危爲安乎錦南則內而爲兵曹參判外而爲閫任副元帥而其子孫則零替若是此專由於我國用人徒尙門閥之致是豈聖祖酬忠報功之盛意乎人苟可合則何官不可乎爾若以武岐出身則豈不爲宣薦而旣從蔭路入仕特陞六品職從後當畀一麾俾得以官享於錦南之祠版矣敎顯孫曰予所以曠感玉城之意已諭於爾祖鄭漢喆陞六之代以汝爲禮賓參奉須知朝家拔例酬用之意殫誠供職也命書傳敎曰鞍峴之役亞於玉城而樹勳者鄭錦南是已以微匹之蹤綰上將之印而係國家安危之機其靲韜智略至今垂二百年尙入婦孺之誦則聽鼓拊髀之思若偏伊人而昨日召見玉城後孫僉知張象元年過七十者老矣何用更訪老人之孫先差諭書忠義若使收錄之命獨於同盟故家不施一視之典豈非欠事錦南君鄭忠信祀孫令勳府訪問啓聞俾免負薪之嘆仍又卜日賜祭於玉城錦南之家傳敎將頒聞勳堂言錦南之孫漢喆夏間錄仕見任禮賓寺云而且聞昔年丁巳因特恩漢喆之祖世興除職仍命湖西道伯建錦南之廟年甲之相符若有待焉豈不奇且異哉尙忠報功之聖意尤合仰述禮賓參奉鄭漢喆爲先付六品職待窠除邑俾得官享漢喆之代以玉城孫張顯孫使之擬差於今政仍命退承史以次退出
정조 21년
丁巳十二月二十七日未時上御便殿右副承旨入侍時右副承旨李肇源記事官洪奭周吳泰曾金履永以次進伏訖上曰檢校待敎沈象奎使之來待鑄所仍命退承史以次退出
정조 21년
行都承旨趙鎭寬坐行左承旨沈晉賢坐直右承旨李肇源坐直左副承旨金啓洛坐右副承旨李海愚坐同副承旨李秉喆坐注書曺錫中仕直洪奭周病假注書李毅采仕事變假注書金致龍仕
정조 21년
李秉喆啓曰大司憲執義掌令二員持平二員未差監察茶時之意敢啓傳曰知道
정조 21년
李肇源啓曰臣肇源壯勇衛戎器點考進去下直之意敢啓傳曰知道
정조 21년
李肇源啓曰臣依定式進詣明政門月臺壯勇衛戎器點考則皆無頉仍以傳敎內辭意勞問則亦皆好在云矣敢啓傳曰知道
정조 21년
傳于李肇源曰三十日次對進定於今日
정조 21년
李肇源啓曰今日次對兩司當爲進參除在外外未肅拜人員竝卽牌招何如傳曰允
정조 21년
尹致任奉命在外代以金致龍爲事變假注書
정조 21년
兵曹口傳政事護軍李晩秀李城輔副護軍李勉兢以上竝單付
정조 21년
注書洪奭周病代以李毅采爲假注書
정조 21년
傳于李肇原曰右參贊前望單子入之待下批牌招察任
정조 21년
右參贊前望單子入之李秉鼎落點
정조 21년
以曺允彦囚單子傳于李秉喆曰時囚保放
정조 21년
兵曹口傳政事加設宣傳官單李甲會
정조 21년
以監軍單子傳于李肇源曰差祭佐郞改差令該曹口傳差出
정조 21년
吏曹口傳政事以權應範爲兵曹佐郞
정조 21년
有政吏批判書沈煥之進參判李敬一進參議蔡弘遠進行左承旨沈晉賢進以金載瓚爲大司憲以李尙度爲大司諫以李貞運爲執義以趙德潤爲司諫以李益洙鄭㝡成爲掌令以崔履亨尹涵爲持平以朴吉源爲獻納以趙萬元爲正言
정조 21년
李肇源啓曰兵批無緊窠吏批無送西之人無政事之意敢啓傳曰知道
정조 21년
傳于趙鎭寬曰吏曹參議推考
정조 21년
以廣州留守洪檍狀啓離本城入京事傳于李秉喆曰狀啓還下送改修正上送
정조 21년
金啓洛以戶曹言啓曰南郊省耕臺修築事草記批旨內知道東西兩郊則可合築臺處卿其就議左右相草記可也事命下矣依下敎就議大臣則左議政蔡濟恭以爲省耕臺基址於東郊則水田彌望且有藉田親耕之所就其傍不甚遠處相地則不患無恰好處至於西郊則慕華峴內外無水田必踰磚石峴始可見溝塍相連而此距王城稍遠不可容易命駕惟有藥峯之後延禧宮之前野勢稍開疆畝繡錯而輦路亦不甚遠如欲築臺似或不過於此而臣非目擊不過遙度使有司之臣出往詳審其便否然後乃爲決定似好云右議政李秉模以爲今此築臺專爲省耕則當於水田相錯眼界通豁處爲之東郊十里之內不患無可合處而西郊則惟是藥峴之西前坪稍廣外此慕華峴以西恐非可論云矣大臣之議如此臣進詣看審後更爲稟旨擧行之意敢啓傳曰開春後發遣郞官審察形止草記可也
정조 21년
沈晉賢以禮曹言啓曰來正月初二日宗廟永禧殿景慕宮春展謁命下矣社稷祈穀大祭肄儀在於初二日而諸享官皆當進詣於陪班何以爲之乎敢稟傳曰廟社所重一也肄儀之初三日退行禮無不可依此爲之事分付此後如値廟謁日仍以爲例可也
정조 21년
李肇源以壯勇營言啓曰來戊午正月當本營左司屬京畿三番中哨水原軍兵逢點實數一百二十六名今已點閱整齊仍爲立番本營舊軍放送之意敢啓傳曰知道
정조 21년
草莽臣宋煥箕疏曰伏以臣之前疏控辭實由肝膈而及伏奉批諭不惟未蒙鐫改之恩反被不敢承當之敎辭旨之諄複開示之丁寧無異慈父之詔迷子臣誠不勝惶感之私而區區恧蹙尤倍切於除命之初矣第竊惟念聖敎之下臣若以瀆擾爲懼淹延泯默惟俟處分則亦豈賤分之所敢安者乎伏況可畏者國言也至嚴者公議也決不宜以鄕里一庸人久縻冢宰之重任益駭四方之聽聞玆敢不避煩猥更陳至懇惟聖明少垂察焉幼學壯行之猶誠正修齊而有條理無二致雖以臣之懵無知識豈全昧於勤諭之聖意而臣則匪其人也顧玆至愚極陋最居人下者旣不能幼而學之則尙何論壯而行之哉古之出自林下處於經幄者皆是眞箇讀書之士故上之所以責之下之所以任之未嘗不在於世道蓋以學已成而可以行其道德已明而可以推於人也如臣者之冒昧一出只爲義分之粗伸而不敢自處以經筵官則況此世道之責乎雖於伊時迫於嚴命敢以章句之末猥備顧問之後而至今追惟愧汗浹背竊以爲日月之明已燭其空疎無用之實狀而不料今者乃以經筵世道爲敎臣於是魂𢥠心悸益不知措躬之所也噫誤恩愈隆而震駴冞增濫叨漸久而悶隘轉劇聖批雖敎以召之膺之未爲無所據而臣何敢不念致寇之戒冒承匪分之命甘自歸於貪戀榮寵之科乎且伏念師傅之任尙今虛縻跧伏田廬揆分靡安而竊聞元子宮睿學日就畢講小學微忱欣忭有倍于前至於荐蒙食物之恩頒則榮感雖切而私心惶恧亦何極哉臣之前後所叨職名俱未獲解免而至若天官之職尤不可曠大政之期亦在不遠顧此悶蹙當復如何而提擧新除此際又降誠未知如臣無似可以屢被恩命至此之極也伏乞聖慈曲賜諒察本兼諸職竝許鐫遞以安微分千萬幸甚臣無任云云答曰省疏具悉卿懇今冬雪寒近似初見爲念耆年行役之跋涉不欲以題外備例之說勉卿登途疏批之姑留者此耳見今左諭善姑難行公今始敦諭於右諭善期於必致趁卽幡然方此企之卿亦銓任臺職旣卸解歲除又隔日政合一體敦召差待和煦上來與右諭善出入講席其幸當如何玆因批旨兼致待卿之至意卿其體此事遣史官傳諭于卿耳仍傳曰此批答遣史官傳諭
정조 21년
丁巳十二月二十八日未時上御重熙堂軍士房承旨入侍時右承旨李肇源記事官洪奭周金景煥金履永以次進伏訖上曰今日判下公事趁卽出給令刑判斯速行會須於今夜誓戒前盡爲了當也賤臣承命出傳仍命書公事判付訖上曰殺獄文案之理會其脈絡條貫之至密有若程文然昨閱一案則有十九日致命之獄決難得其傅生之路而但所謂十九日者乃自渠家行祭之曉計之也其時若是四更則便是前日之夜安知不爲二十日乎若是二十日則爲過辜限故使之更査矣此等處若非細心閱去何以思得乎又敎曰吏隷有窠這這陞實事曾有定式故昨年則歲末自備局以陞實員數草記而今年則何無此草記乎有司堂上處問之仍命退承史以次退出
정조 21년
行都承旨趙鎭寬坐行左承旨沈晉賢坐直右承旨李肇源坐左副承旨金啓洛坐右副承旨李海愚坐同副承旨李秉喆坐直注書曺錫中仕洪奭周病假注書李毅采仕直事變假注書金致龍仕
정조 21년
藥房提調趙宗鉉行左承旨沈晉賢啓曰親臨誓戒深夜勞動伏未審聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 21년
以寶劍望單子傳于李肇源曰差祭及懸頉摠管許遞令該曹口傳差出
정조 21년
兵曹口傳政事以蔡弘履鄭益祚爲都摠管鄭煥猷爲副摠管
정조 21년
沈晉賢以成均館行大司成意啓曰曾因大司成臣南公轍所啓本館入直久任郞廳外凡郞無敢入直若以代員替直則依下都監郞官例必也草記然後代直事傳敎定式矣直講鄭履綏典籍朴鍾淳俱以實病呈旬司成鄭來百差祭進去時無入直之員以他郞官姑爲代直何如傳曰允
정조 21년
李肇源以兵曹言啓曰來戊午年各處頒給信漢符別單及文宰二品以上武臣蔭官曾經摠管人員章標頒給別單修整以入之意敢啓傳曰知道
정조 21년
李肇源以司僕寺一二提調意啓曰兼內乘李惟秀光陵差祭受香正趙德潤移拜司諫兼內乘李海愚以承旨不得入直正有闕之代令該曹口傳差出以爲推移入直之地何如傳曰允
정조 21년
吏曹口傳政事以鄭東觀爲司僕正
정조 21년
李肇源以訓鍊都監言啓曰本局中軍今當差出而擬望之人乏少外任竝擬何如傳曰允
정조 21년
兵曹口傳政事以李潤慶爲都監中軍
정조 21년
丁巳十二月二十九日子時上御明政門受誓戒入侍時行都承旨趙鎭寬行左承旨沈晉賢右承旨李肇源左副承旨金啓洛右副承旨李海愚同副承旨李秉喆記事官曺錫中假注書李毅采記事官吳泰曾金履永檢校直提學李晩秀檢校待敎沈象奎李存秀以次隨駕上具遠遊冠絳紗袍乘輿出交泰門由永淸門詣明政門月臺降輿陞座引儀唱在位百官行四拜禮百官行禮訖讀誓文官吏曹判書沈煥之升東階就位讀誓文訖引儀唱在位百官復行四拜禮百官行禮訖左通禮跪告禮畢上乘輿入永淸門由交泰門還內諸臣以次退出
정조 21년
丁巳十二月二十九日辰時上御便殿右承旨入侍時右承旨李肇源記事官曺錫中吳泰曾金履永檢校待敎沈象奎抄啓文臣洪奭周以次進伏上曰向日所敎以年表樣成一冊事果知之否蓋一日萬機雖有政院日記及日省錄而外此如讀書遊藝之事亦欲逐日記錄以便考閱倣太史公年表法每月分書三十日每日分作四架以課務課讀課述課射爲目課務則就每日政務中擧其大者而錄之課讀則以每日所讀某書錄之課述則以每日所編定批圈之如選陸奏圈八家之類錄之而至於有時著述則有難盡記以寓古人不集文章之意射亦錄其幾巡幾矢如是爲例則爲好先從丁巳一年出草本以納與洪奭周同爲之可也象奎奭周先退上曰注書及兩翰林亦同爲之也肇源曰昨日新除授臺諫有俾勿違牌申飭參班之命諸臺幾皆入來而掌令李益洙則果有實病未能承牌云罷職傳旨旣不得循例捧入故敢此仰達矣上曰許遞可也出擧條命退承史以次退出
정조 21년
兼都承旨趙鎭寬坐行左承旨沈晉賢坐右承旨李肇源坐直左副承旨金啓洛坐右副承旨李海愚坐同副承旨李秉喆坐直注書曺錫中仕洪奭周病假注書李毅采仕直事變假注書金致龍仕
정조 21년
大殿王大妃殿惠慶宮中宮殿內閣政院藥房除夕單子問安答曰知道
정조 21년
大殿王大妃殿惠慶宮中宮殿朝廷二品以上六曹堂上奉朝賀宗親儀賓除夕單子問安答曰知道
정조 21년
李海愚啓曰大司憲金載瓚執義李貞運呈辭掌令鄭㝡成尹涵差祭持平崔履亨在外掌令一員未差監察茶時之意敢啓傳曰知道
정조 21년
沈晉賢啓曰明日正朝望闕禮依例爲之之意敢啓傳曰知道
정조 21년
李肇源啓曰左邊捕盜大將柳孝源以禧陵正朝祭獻官今方受香出去所佩命召及大將牌傳令牌來請還納何以爲之而捕將重任不可一刻暫曠在前如此之時有他邊大將兼察之例今番則何以爲之敢稟傳曰仍佩往來右捕將兼察牌招聽傳敎
정조 21년
傳于沈晉賢曰禮房承旨馳詣宗廟永禧殿景慕宮奉審摘奸受香諸處一體奉審摘奸以來
정조 21년
以寶劍望筒傳于李肇源曰未肅拜摠管許遞前望單子入之
정조 21년
摠管前望單子入之都摠管鄭昌順副摠管徐命全申大顯落點
정조 21년
以都摠管鄭昌順牌不進推考傳旨傳于李侮愚曰更爲牌招
정조 21년
以副摠管徐命全牌不進推考傳旨傳于李海愚曰許遞前望單子入之
정조 21년
趙鎭寬以吏批言啓曰行都承旨趙鎭寬今陞資憲矣依法典送西後兼都承旨下批之意敢啓傳曰知道
정조 21년
李肇源以兵批言啓曰都承旨趙鎭寬自吏曹送西矣資級係是資憲當爲知中樞下批而時無見窠依例作闕下批之意敢啓傳曰加設下批可也
정조 21년
趙鎭寬以吏批言啓曰新除授潭陽府使朴始榮呈狀內矣身重得寒感痰癖衝亘食飮全廢氣力綿綴定限之內趨膺無路趁卽入啓改差云身病旣如是則有難强令赴任罷黜何如傳曰允
정조 21년
有政吏批判書沈煥之進參判李敬一進參議蔡弘遠進兼都承旨趙鎭寬進以尹寅基爲掌令李翊模爲應敎林漢浩爲校理金銑爲修撰張鉉宅爲朔州府使金履珪爲潭陽府使行都承旨趙鎭寬今加資憲行副護軍金勉柱今加嘉善前五衛將張世經今加嘉善領簷李興潤前府使李熙燮前副正李文道以上今加通政加資事承傳兼都承旨單趙鎭寬
정조 21년
再政朔州府使張鉉宅今加通政加資事承傳
정조 21년
兵批判書李祖源進參判柳誼入直進參議兪漢寧病參知柳師模差祭右承旨李肇源進以張世經爲同知金養和爲兼司僕將李興潤爲五衛將尹晉錫爲忠翊將申光祐卞緯鎭爲副護軍高宅謙鄭景祚姜文會金宗發李益洙任長濂朴孝成李德鉉爲副司直崔壁爲副司果南爲江口權管
정조 21년
以江口權管望單子傳于李肇源曰當初旣知其華城久勤何可差送如許之窠乎具允鼎部將見窠單付
정조 21년
再政知事單趙鎭寬部將單具允鼎
정조 21년
吏曹口傳政事景慕宮令徐有豐仍任事承傳
정조 21년
傳于李海愚曰輕囚放上司以下歲時勿爲囚禁
정조 21년
兵曹口傳政事以徐有秉爲摠戎中軍
정조 21년
記注官金良倜狀啓臣於本月二十八日未時量敬奉聖諭二十九日午時量馳到驪州邑內傳諭于行副護軍李城輔所住處則以爲臣頃上辭本批諭彌隆兪允尙勤方此懍蹙罔措之際不意史官遠臨傳宣別諭十行絲綸丁寧勤懇可以感動木石有非如臣無似所敢承膺而憲職恩遞又出於曲遂之眷伏地感惶不知所達臣之受恩深厚與天無極而犬馬之忱無路自致又自名係宮銜以來一番覲光之願寤寐耿結揆以賤分如有對揚休命之道則豈不欲竭蹶奔趨而第伏念諭善之任本非庸陋末蔭之所敢當偕來之命乃朝家所以招賢待士之盛擧皆萬萬非賤臣之所宜冒膺勤召之下末由遂誠蹙伏私次恭俟嚴章云矣是白臥乎等以臣旣伏承偕來之命姑爲仍留緣由竝以馳啓爲白臥乎事傳曰史官之還待卿簉朝之有期今見附奏卿何若是予有必致之心卿雖欲固守東岡得乎更以偕來史官傳諭此意卽爲上來事爾其更爲傳諭期於偕來而講學之一日遲延在卿心當如何豈待予言之更申此意一體傳諭
정조 21년
沈晉賢以成均館行大司成意啓曰每年歲末圓點準點人別單書入事曾已定式矣依定式當年條準圓點儒生別單書入之意敢啓傳曰知道
정조 21년
趙鎭寬以吏曹言啓曰因臣曹草記江華府史庫參奉不可與朝官一命之職比而同之此後則勿爲擧論於歲首應資老人啓本中事批旨內允雖曰史庫參奉如是士夫與中庶則似不可一例勿施乎更爲草記事命下矣史庫參奉與雜職無異旣非東西班正職而混稱於朝官秩則恐過分數此後則勿論於朝官修啓秩恐合愼官方之道以此意分付該守臣處何如傳曰允
정조 21년
李肇源以兵曹言啓曰今十二月朔各廳堂下武臣試射依定奪勿爲設行之意敢啓傳曰知道
정조 21년
李海愚以刑曹言啓曰輕囚放上司以下歲時勿爲囚禁事命下矣輕囚中本曹所囚奴秋成李昌達漢城府所囚金順得等罪係潛屠竝照律放送之意敢啓傳曰知道
정조 21년
丁巳十二月三十日辰時上御便殿軍士房承旨入侍時右承旨李肇源記事官曺錫中吳泰曾金履永以次進伏上命書傳敎曰直殿展拜後當於午後由逌瞻門詣景慕宮展拜該房知悉又命書傳敎曰今日展拜時侍衛軍兵依昨年例爲之挾輦軍金虎門入直軍二十名爲之其餘出番將校軍兵切勿待令事嚴飭仍命退承史以次退出
정조 21년
丁巳十二月三十日辰時上御便殿右承旨入侍時右承旨李肇源記事官曺錫中吳泰曾金履永檢校直提學李晩秀以次進伏上命書傳敎曰咸興讀書堂馳馬臺紀績碑工役告功印本今日當爲入來萬八門內便殿庭當親受時刻隨時而儀節及侍衛依寫本奉詣親傳時例爲之事分付仍敎晩秀曰承旨閣臣各一員進去迎來而閣臣則金勉柱進去承旨則禮房以奉審進去受香諸處問安諸臣入來中以李泰永承旨出牌使之進去可也又敎曰李泰永如未及入來都承旨以禮房代房使之進去仍命退諸臣以次退出
정조 21년
丁巳十二月三十日辰時上御便殿讀書堂馳馬臺碑文印本親受入侍時行都承旨趙鎭寬右承旨李肇源左副承旨金啓洛右副承旨李海愚同副承旨李秉喆記事官曺錫中假注書李毅采記事官吳泰曾金履永奎章閣一提學鄭民始二提學沈煥之原任直提學徐浩修金載瓚徐龍輔鄭大容檢校直提學李晩秀原任直閣金勉柱南公轍金祖淳檢校待敎沈象奎李存秀以次侍立上詣板位親受碑本如儀訖命書傳敎曰咸興讀書堂馳馬臺舊基紀績建碑其在爲所重之道宜有識意之擧以示重其事之義親受時對擧及陪進承旨閣臣禮房承旨趙鎭寬檢校直閣金勉柱竝加資草圖書書寫閣臣檢校直提學李晩秀原任直閣金祖淳本道道臣李鼎運竝內下豹皮一令賜給親傳時陪進承旨李益運內下虎皮一令賜給奉來差使員高原郡守張鉉宅邊地作窠陞敍調用監董地方官咸興判官南麟耇所當準職而聞有承傳云待窠調用判官朴始榮準職除授御筆模寫閣屬官前五衛將張世經監董及陪進閣屬官李興潤讀書堂碑石監董營裨前府使李熙燮馳馬臺碑石監董營裨前訓鍊副正李文道竝加資兩處碑石都看役前五衛將崇祿尹晉錫係是遠人今政復職調用模寫之役效勞多年況今番所重乎前寫字官李命藝令該曹各別拔例施賞將仕郞方孝齡從自願收用以爲酬勞之地其餘寫字官畫員營校員役工匠等令京外衙門依判下施賞又命書傳敎曰政官牌招開政賞典今日下批仍敎曰吏兵批開政皆令於明政殿月廊爲之煥之曰咸興讀書碑石監董營裨前府使李熙變有加資之命而以前任載寧郡守事方在罷職中臣曹不得循例擧行故敢此仰達矣上曰敍用可也出擧條晩秀曰司卷洪五成時無職名本閣擧行自多苟簡使之冠帶常仕何如上曰依爲之出擧條上命肇源書右諭善李城輔偕來史官狀啓回諭訖上敎錫中曰上注書勿爲隨駕此有旨及傳諭卽速書出下送可也仍命退諸臣以次退出
정조 21년
丁巳十二月三十日午時上詣景慕宮展拜入侍時行都承旨趙鎭寬右承旨李肇源左副承旨金啓洛右副承旨李海愚同副承旨李秉喆假注書李毅采記事官承膺祚金履永奎章閣一提學鄭民始檢校直提學李晩秀檢校待敎沈象奎李存秀以次隨駕上具翼善冠衮龍袍乘輿出交泰門永淸門由明政門出弘化門上敎肇源曰大臣旣入闕中又値動駕之時率卿宰來待於此門之外以爲承候之地事體當然而今者不爲來待大臣事誠可慨也上曰直除朔州邊地近例只有張志豐一人而今日張鉉宅事之若相符然者誠貴矣朔州見窠差送事分付出駕前下敎入逌瞻門詣神門外降輿步詣板位行再拜禮訖仍詣廟內奉審訖還御齋室民始曰本宮令徐有豐瓜限已滿都政時雖不出代而遞仍之間無文跡可據去就難便故敢此仰達矣上曰達城家人之爲宮司者豈可作散乎仍任可也出擧條少頃出齋殿門乘輿出逌瞻門入弘化門明政門永淸門交泰門還內諸臣以次退出
정조 22년
兼都承旨趙鎭寬坐行左承旨沈晉賢坐直右承旨李肇源坐左副承旨金啓洛坐直右副承旨李海愚坐同副承旨李秉喆坐注書曺錫中仕洪奭周病假注書李毅采仕直事變假注書金致龍仕
정조 22년
大殿王大妃殿惠慶宮中宮殿內閣政院正朝單子問安答曰知道
정조 22년
大殿王大妃殿惠慶宮中宮殿朝廷二品以上六曹堂上奉朝賀宗親儀賓正朝單子問安答曰知道
정조 22년
金啓洛啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰同副承旨進去
정조 22년
傳于沈晉賢曰禮房承旨入侍
정조 22년
傳于李肇源曰右承旨入侍
정조 22년
傳于沈晉賢曰時原任閣臣入侍
정조 22년
趙鎭寬啓曰領府事洪樂性左議政蔡濟恭家遣承旨存問事命下矣何承旨進去乎敢稟傳曰領府事家左承旨進去左議政家右承旨進去
정조 22년
傳于李肇源曰明日出宮門路以協陽門爲之
정조 22년
傳于沈晉賢曰發遣吏郞諸執事淸齋與否摘奸以來
정조 22년
副摠管前望單子入之尹弘烈落點
정조 22년
趙鎭寬以吏曹言啓曰卽接通禮院牒報則以爲明日擧動時左右通禮不可不備員而左通禮李心傳以其身病不得進參卽速變通以爲備員擧行之地云左通禮李心傳改差其代口傳備擬以入之意敢啓傳曰他司口傳相換可也
정조 22년
李肇源以兵曹言啓曰明日動駕時本曹郞廳侍衛及各差備當爲備員而正郞呂駿永宋知濂李寅采俱爲差祭佐郞柳遠鳴宗廟正門守門進權應範在外無以備員佐郞權應範改差其代令該曹以在京無故人口傳差出以爲備員進參之地何如傳曰每欲除之矣豈可無端作散未肅拜持平許遞除授其代口傳差出可也
정조 22년
吏曹口傳政事以趙秀民爲兵曹佐郞左通禮李心傳軍資正洪秉益相換持平權應範除授事承傳
정조 22년
以水原留守徐有隣啓本老人歲饌成冊上送事判付內啓下戶曹爲旀年八十老人中偕老者至於三十七人之多其在老老之政推恩於本府當自別各加一資妻爵從夫職加階年例老職加資下批政先爲下批下送令守臣親執分給於各人子孫等仍爲存問後狀問事令政院下諭爲良如敎
정조 22년
沈晉賢以禮曹言啓曰每年親耕歲首以稟事曾有定式矣今正月二十二日先農祭親行及親耕等節何以爲之乎敢稟傳曰將祈穀于社壇以冀皇牟嘉禾之誕受明賜親耕耤田之擧謹俟屢豐之後先農壇爲先攝祭可也
정조 22년
沈晉賢以禮曹言啓曰製述文臣年滿五十一歲人員專經文臣年滿四十一歲人員竝依前例減下後別單書入而御覽官案亦爲改修正以入之意敢啓傳曰知道
정조 22년
李肇源以訓鍊都監言啓曰今正月初二日宗廟擧動時因兵曹節目馬兵二哨二百三十八名步軍五哨六百十名標下軍一百十六名各其將官領赴壯勇營都領陣銅龍門入直禁衛營鄕軍出用代金虎門軍四十名除出替把還宮後領赴軍解送替把軍還直而竝待標信擧行之意敢啓傳曰知道
정조 22년
戊午正月初一日辰時上御便殿時原任閣臣入侍時左副承旨金啓洛記事官曺錫中吳泰曾金履永一直提學鄭民始原任直提學徐浩修金載瓚二提學沈煥之原任直提學徐龍輔鄭大容檢校直提學李晩秀檢校直閣金勉柱原任直閣金祖淳南公轍檢校待敎沈象奎李存秀以次進伏訖民始等進前問候曰歲律載新茀祿川至此時聖體若何上曰一樣矣民始曰王大妃殿氣候何如上曰一樣矣民始曰惠慶宮氣候何如上曰一樣矣上曰山林纔有敦召之擧方冀其肯來而僚屬選揀事已言於昨冬矣方當迓新祝慶邦家急務無過於此吏判與右相相議悉心對揚也此外無可諭於卿等者矣命退諸臣以次退出
정조 22년
戊午正月初一日辰時上御便殿禮房承旨入侍右承旨同爲入侍時行左承旨沈晉賢右承旨李肇源記事官曺錫中吳泰曾金履永以次進伏訖上命晉賢書傳敎曰豐年爲上瑞瑞必有徵驗人之恒言必曰來年大有之驗徵於臘前三白顧今立冬抵臘七十有日得卄七番大雪三之倍而又倍積爲九而倍三豐之瑞瑞之徵豈待大人之占牧人之夢而決者然而丕圖卽功之方用若降康之眷惟係勸農二字南畝之饁何與於田畯而其至也喜以至錢鎛之具保介之微備治播脩其早其豫于以見豳俗之重本大抵農夫克敏農官來茹然後禾易長畝歲取十千將使稼如茨而庾如坻家家含哺曾孫不怒咨爾方伯居留之臣卽古所謂農官上而不怒下而克敏其責惟卿等卿等欲放忽得乎始自東作之前悉力盡心一此莫忽於西成之後則屢豐之慶亶在於斯卿等勉旃以副元日之勤諭事下諭于諸道道臣留守又命書傳敎曰今予喜懼之心所欲推廣不外乎老老之政領府事左議政俱經元輔而昨年爲八旬明年爲八旬豈不貴乎衣資食物令度支輸送遣承旨存問金奉朝賀金判府事俱以大臣之兼閣臣者昨今年入耆社亦豈不奇哉竝令本道衣資米肉加數輸送遣閣屬官存問領敦寧則予之視之無異耆社大臣度支加送歲饌史官存問以輔國或崇祿重臣過回卺者重臣李敏輔洪檍內外也過七耋偕老者宗臣鶴林君重臣鄭昌順也其內外令該曹該道輸送米肉紬綿後存問重臣尹師國宰臣尹弘烈金翊休姜游兪彦脩亦皆年過七十偕老前承旨睦萬中李枰以出入邇列之人過七十偕老與偕老之前知事趙圭鎭前兵使吳載熙皆進一資以示優待之至意元戎亞於元輔而將臣李柱國李敬懋年皆近八十過七十亦稀矣歲饌外加給米肉奉朝賀李命植明年將爲八十前判敦寧金持默是誰之家年亦爲七十五六歲歲饌加給諭善尹得孚歲饌亦爲加給又命書傳敎曰故判書趙曮夫人洪氏衣資食物輸送令曹郞存問又命書傳敎曰故參判洪樂仁夫人閔氏衣資令該曹輸送存問又命書傳敎曰故領相李宗城夫人沈氏故左相李性源夫人申氏歲饌加送曹郞存問依昨年例故相李思觀家子與婦年過七十前僉知李元采加一資故訓導張志怛妻趙氏故參判尹東昇妻朴氏故參判李鎭翼妻金氏故大司諫李普觀妻崔氏加給紬一疋遣部官存問
정조 22년
兼都承旨趙鎭寬坐行左承旨沈晉賢坐右承旨李肇源坐直左副承旨金啓洛坐右副承旨李海愚坐同副承旨李秉喆坐直注書曺錫中仕直洪奭周病假注書李毅采仕事變假注書金致龍仕
정조 22년
大駕詣宗廟入齋室後內閣政院藥房口傳問安答曰知道
정조 22년
王大妃殿惠慶宮遣承旨問安答曰知道
정조 22년
仍詣永禧殿入齋室後內閣政院藥房口傳問安答曰知道
정조 22년
仍詣景慕宮入齋室後內閣政院藥房口傳問安答曰知道
정조 22년
沈晉賢啓曰來初六日社稷祈穀大祭親祭祭文當爲製進藝文提學金載瓚待明朝牌招以爲製進之地何如傳曰允
정조 22년
李肇源啓曰司僕內乘來言捲簾毛帳取稟傳曰爲之捲三面
정조 22년
傳于李肇源曰侍衛軍兵毛具
정조 22년
李秉喆啓曰臣王大妃殿惠慶宮問安進去下直之意敢啓傳曰知道
정조 22년
吏曹口傳政事以朴崙壽爲右通禮左通禮單沈象奎
정조 22년
趙鎭寬以吏曹言啓曰侍從臣父年七十人每於歲首抄啓加資事載在法典矣侍從臣父年七十人別單書入之意敢啓傳曰知道
정조 22년
趙鎭寬啓曰吏曹郞廳來言歲首應資老人加資下批政事取稟傳曰當日爲之
정조 22년
有政吏批判書沈煥之進參判李敬一進參議蔡弘遠進兼都承旨趙鎭寬進以趙鎭寬爲知春秋閔鍾顯爲宗簿提調徐直修爲顯隆園令尹範喆爲高原郡守韓恩君單李元采成均博士單柳沁煥大護軍尹師國正憲今加崇正護軍尹弘烈金翊休姜游以上嘉義今加資憲護軍兪彦脩嘉善今加嘉義副護軍睦萬中李枰以上折衝今加嘉善上護軍趙圭鎭崇政今加崇祿護軍吳載熙嘉善今加嘉義以上年過七十偕老進一資事承傳副護軍李元采折衝今加嘉善年過七十偕老加一資事承傳前同知申光柱嘉義今加資憲前知事洪緯浩正憲今加崇政前參判呂善亨嘉義今加資憲前知事洪圭輔嘉善今加嘉義前府使禹弼昌嘉善今加嘉義前參奉尹休文姜瀚嘉善今加嘉義前同知安復和嘉善今加嘉義以上朝官年八十加資事承傳
정조 22년
兵批判書李祖源進參判柳誼病參議兪漢寧病參知柳師模入直右承旨李肇源進同知李春芬李尙夔曺允錫趙珍泰宋英萬吳振泰金完柱金萬今金朴聖彦金世鍾徐世張李億李希再金兌佐羅時杰趙贊光慈忠國以上百歲老人單付事承傳僉知二單姜道瑊鄭聖鵠上護軍尹師國洪緯浩大護軍尹弘烈金翊休姜游申光柱呂善亨護軍金勉柱睦萬中李枰宋文星副護軍李文道李熙燮副司直崔履亨以上竝單付
정조 22년
傳于李肇源曰今日政下批年例應資老職人皆令今日謝恩於明政門外
정조 22년
偕來史官金良倜狀啓臣於本月初一日申時量伏奉聖諭傳諭于行副護軍李城輔所住處則以爲臣於日前猥承千萬不敢當之恩禮惶隕戰慄神精迷錯不能締構文字僅以數語書啓修付史官祗伏私次仰竢威罰之章玆者申之以十行溫綸收召寵眷愈往彌隆旣降必致之恩諭繼以講學之一日遲延當如何爲敎丁寧懇至可感豚魚拜稽莊誦不勝震越于下三陽回泰萬品維新我元良德學日就將始大學之書億萬年無疆之慶臣民欣踊曷有其極顧以臣無似本不敢以儒臣自處則隆旨之下不敢俟屨乃是義分之當然況以世臣延頸之忱豈待勤召而且如桂坊之聯雖屬講官自是蔭路固當祗命之不暇惟是兩筵侍講之職不宜冒膺王人經年之留一日惶悶其在虞人之執決難都壞廉防冒昧呈身微末去就雖不足言貽累淸朝所關不輕幸蒙天地父母之洪恩遞解莫重之任收還偕來之命伏地祈懇而敦召荐降承膺無路臣罪至此尤爲萬萬悚懍之至云矣是白臥乎等以臣伏承期於偕來之命姑爲仍留緣由竝以馳啓云云傳曰幡然之期日夕企企卽見附奏如是鄭重者豈不過當之甚乎歲後日氣暄好此時開筵何可一日作撤則緣卿逡巡以致講學之間曠卿試思之卿之來不來係於講筵之爲不爲雖以職務召之猶且不暇顧而卽膺況本任臺銜旣勉副只以諭善之職召之則今又以兩筵侍講爲辭到今予亦不暇顧矣爲先許解經筵官之任以開進身之路而左諭善設欲行公卿之上來之前必難進以此以彼卿之登途之不俟駕屨其義皎然更令偕來史官傳予此意卿須卽日上來上來時給馬依初下有旨爲之事分付卿其知悉事一體傳諭
정조 22년
以水原留守徐有隣狀啓外營馬步軍兵今春習操令廟堂稟旨分付事傳于李肇源曰軍制姑未團束狀啓還下送
정조 22년
金啓洛以漢城府言啓曰臣敬奉下敎景慕宮一契二契七十以上偕老人及最貧殘獨戶與兩契尊位相議別單書入之意敢啓傳曰知道偕老老人年八十人一人帖加七十以上人五人夫妻各米三斗木一疋貧殘獨七戶各米四斗竝令尊位之戶判明日大門外朝房親執分給後草記可也
정조 22년
李肇源以兵曹言啓曰今正月初五日仁政門百官朝參日次而動駕相値在前如此之時多有退行之例法典內當月十一日二十一日二十五日皆是應行之日以何日定行乎敢稟傳曰過祈穀大祭後令政院更稟可也
정조 22년
金啓洛以備邊司言啓曰貢市堂上有闕之代行工曹判書鄭民始禮曹判書李時秀差下使之察任何如傳曰允
정조 22년
死罪臣金憙疏曰伏以端月之三陽載回而萬物皆春聖人之一德彌昭而百祿滋臻慶忭頌禱帀域攸同仍伏念雷肆開講已經一歲就將之聖功洋溢之令聞歲與俱新日新又新此誠萬斯年無疆之休也臣於此時屛伏鄕里徒增戀結之忱莫廁起居之列四載于玆一向闕禮臣罪至此尤何可逃伏況今年犬馬之齒恰滿七十床笫危喘餘日無幾竊恐一朝溘然未遂覲光之至願終爲不瞑之遺恨以是自悼有霣如瀉苟求其故亦臣之罪伏乞聖明亟降重誅以勵臣分以嚴國綱焉臣無任云云答曰省疏具悉卿懇積阻餘聞卿年歲之恰滿七旬此時翹想倍勤於前日才送存問之行卿章際此踵到讀之再三且欣且悵宜俟暄解更致敦召之禮卿須安心仍傳曰此批答付驛使之存問時一體傳諭
정조 22년
戊午正月初二日卯時上詣宗廟永禧殿景慕宮擧動入侍時兼都承旨趙鎭寬行左承旨沈晉賢右承旨李肇源左副承旨金啓洛右副承旨李海愚同副承旨李秉喆記事官曺錫中假注書李毅采記事官承膺祚金履永奎章閣一提學鄭民始二提學沈煥之檢校直提學李晩秀檢校待敎沈象奎李存秀以次隨駕上御翼善冠衮龍袍乘與出宣化門協陽門降輿乘輦出肅章門進善門敦化門詣宗廟洞口降輦乘輿入廟大門詣齋殿少頃改具冕服出齋殿由東神門入就板位行四拜禮入廟內以次奉審訖省器如儀訖仍詣永寧殿就板位行四拜禮詣殿內奉審訖省器如儀上敎晉賢曰通禮擧行極爲生疎檢校待敎沈象奎左通禮單付使之擧行別兼春秋金履永爲假通禮姑先擧行右通禮則令該曹擇差而以玉堂中差出之意分付可也仍命書榻敎曰左通禮未差之代檢校待敎沈象奎單付右通禮改差令該曹口傳各別擇差使之先前導後謝恩上詣省牲位省牲訖入齋殿少頃上改具翼善冠衮龍袍出齋殿門領敦寧金履素右議政李秉模將承候上曰與左相同爲承候於乘輦所之意史官傳諭上乘輿至廟大門內命廟官進前廟令徐有膺直長李仁祜副奉事金相任以次進前各奏職姓名上曰樹木繁枝之除治者猶有未盡處耶仁祜曰別無未盡處小加於此則恐反有稀疎之慮稍待數年如又茂密則又可以除治矣上曰如是爲之好矣上出廟大門到乘輦所降輿乘輦上曰左議政右議政領敦寧入侍出駕前下敎左議政蔡濟恭領敦寧金履素右議政李秉模等進前問候曰歲律載新茀祿川至連日勞動聖體若何上曰一樣矣濟恭曰臣昏耄儱憒逐歲益甚應行人事亦不能曉解昨日之罪自陷罔赦而譴罰不加晏然自在臣實惶愧欲死無面對人矣上曰過矣昨日云云出於無隱之意以卿故有此敎也凡於動駕時百官不爲陪班則大臣率卿宰或備堂輦路祗迎此亦有勿爲之之命則只時原任大臣祗迎仍於轎前問候卽中書故事卿等立朝旣久豈不知此箇事例乎逢今年一則孺慕之懷倍切一則喜懼之心益深此際行展拜之禮卿等旣以問安入來率卿宰祗迎元非待下敎爲之之事且雖在鄕黨閭里必重新舊歲人事以予欲見卿等之心推之則卿等亦必欲見予之新年顔面而及其出宮漠然不見卿等之在處予安得不致訝而致慨大抵儀文禮數雖似末節而古人必先正衣冠尊瞻視者制於外所以養其內也況朝廷之所重者禮貌也所守者格例也卿等在具瞻董率之地此等處尤不可放忽予非爲一時迎送之禮而有此敎也濟恭曰今承下敎誨責之中恩言諄諄惶隕感愧不知所達臣何敢一辭自卞而臣雖無狀當此獻發之辰豈無瞻天之願咫尺輦路何憚而不爲祗迎乎昨日有眞殿行禮後展拜閟宮之命故愚迷所致錯認以由萬安門出宮伏聞下敎之後蒼黃越去自致未及實狀如此亦不敢不達矣上曰然乎然則卿等之未及周旋固無怪矣履素秉模曰錯認亦臣等之罪也何敢分疏乎上曰此不過小事也遂事也卿等安心勿更過引也仍命進發至鐘閣前路上曰還宮時貢市人鐘閣前路待令出駕前下敎仍敎肇源曰貢市堂上差出事分付該曹可也至廣通橋前前路領府事洪樂性祗迎於路左上曰領府事入侍出駕前下敎樂性進前問候曰新年聖體若何上曰一樣矣卿今八十一歲矣今日相見卽新歲初面卿之筋力近果如何樂性曰別無所損矣上曰日氣暄好當卜日召接矣樂性曰禁苑御射時獲覲耿光臣所願矣上曰好矣仍命進發詣永禧殿洞口紅箭門外降輦乘輿入殿大門詣齋殿改具冕脤就板位行四拜禮詣殿內奉審訖還詣齋殿少頃改具翼善冠衮龍袍出齋殿乘輿出殿大門詣紅箭門外降輿乘輦進發至鐘閣前路上命駐輦上曰貢市堂上入侍出駕前下敎貢市堂上鄭民始李時秀進前貢市人等列伏於駕前上命肇源詢今番歲除好過與否肇源承命回奏曰臣依下敎問于市民等處則皆以爲好過云矣上敎肇源曰貢人等如有弊瘼盡以文字捧入可也仍命進發至宗廟前路降輦步過乘輦由梨峴屛門至文廟前路降輦步過大學諸生祗迎於路左上命肇源捧諸生擧案肇源回奏曰祗迎諸生合爲二百十人矣上又敎肇源曰以此擧案當設到記科如有追後來到者還宮時更捧可也上乘輦詣降輦所降輦乘輿入宮大門御齋殿改具冕服就板位行再拜禮仍詣宮內奉審訖還御齋殿少頃改具翼善冠衮龍袍乘輿出宮大門降輿乘輦上曰漢城判尹率景慕宮一二契父老通廣處來待出駕前下敎至蓮池前路上命駐輦上敎肇源曰判尹率父老果來待乎肇源曰判尹李家煥已率一二契父老承命待令矣上命家煥進前敎曰一二契七十以上偕老人及最貧殘獨戶須與兩契尊位相議別單書入可也仍命進發至文廟前路降輦步過肇源捧祗迎儒生追後擧案爲七人上乘輦由館峴入弘化門命解嚴降輦乘輿由明政門永淸門入交泰門還內諸臣以次退出
정조 22년
戊午正月初二日未時上御便殿右承旨入侍時右承旨李肇源假注書李毅采記事官吳泰曾金履永以次進伏訖上曰史官事誠駭然矣肇源曰承旨所在史官相隨卽不易之規且曾有飭敎而今日承旨二員留在而史官則無一人待令盡皆徑歸堂后事甚未安當該史官竝從重推考何如上曰依爲之出擧條仍命書右諭善李城輔偕來史官金良倜回諭又命書傳敎曰祈穀大享誓戒已過太廟春享則命攝親省牲器而還而心懸丹門憧憧不敢弛今夜當出齋便殿以待享事之禮成亦當分遣承宣二人董飭駿奔之節祼薦虔潔樂奏舒緩如儀中式俾盡誠敬之意獻官知悉命退承史以次退出
정조 22년
兼都承旨趙鎭寬齋宿行左承旨沈晉賢齋宿行右承旨洪仁浩齋直左副承旨李肇源齋宿右副承旨金啓洛齋宿同副承旨李海愚齋直注書曺錫中齋宿洪奭周病假注書李毅采齋直事變假注書金致龍仕
정조 22년
趙鎭寬啓曰同副承旨李秉喆今日不爲仕進卽爲牌招何如傳曰許遞前望單子入之待下批牌招察任
정조 22년
李海愚啓曰臣海愚社稷祈穀大祭肄儀進去下直之意敢啓傳曰知道
정조 22년
傳于沈晉賢曰奉審承旨入侍
정조 22년
傳于趙鎭寬曰吏房承旨入侍
정조 22년
傳于李肇源曰軍士房承旨入侍
정조 22년
傳于李肇源曰左副承旨入侍
정조 22년
承旨前望單子入之洪仁浩落點
정조 22년
傳于李海愚曰同副承旨入侍
정조 22년
李肇源以都摠府言啓曰今此社稷祈穀大祭親行時侍衛及寶劍守宮不可不備員而都摠管鄭昌順未肅拜尹弘烈副摠管尹在明俱有身病李潤慶以訓鍊都監中軍陣上進侍衛寶劍守宮不得備員合有變通之道令政院稟旨變通仍令該曹口傳差出待下批牌招以爲備員侍衛之地何如傳曰允
정조 22년
李肇源啓曰都摠府草記社稷祈穀大祭親行時侍衛及寶劍守宮不可不備員有頉摠管令政院稟旨變通事允下矣何以爲之敢稟傳曰竝許遞
정조 22년
兵曹口傳政事以尹師國呂善亨爲都摠管金勉柱李枰爲副摠管
정조 22년
以都摠管尹師國呂善亨副摠管李枰牌不進推考傳旨傳于洪仁浩曰與時帶閣職人許遞令該曹口傳差出
정조 22년
兵曹口傳政事以曺允亨韓用龜爲都摠管李邦榮睦萬中爲副摠管
정조 22년
金啓洛以戶曹言啓曰景慕宮一契二契七十以上偕老人及最貧殘獨戶與兩契尊位別單書入事漢城府草記批旨內知道偕老老人年八十人一人帖加七十以上人五人夫妻各米三斗木一疋貧殘獨七戶各米四斗竝令尊位之戶判明日大門外朝房親執分給後草記可也事命下矣臣華鎭進詣大門外朝房所受各人竝爲招集宣諭恩敎後偕老五人夫妻各米三斗木一疋貧殘獨戶七人各米四斗一一頒給之意敢啓傳曰知道
정조 22년
安春君疏曰伏以臣宿病轉痼百症交劇年迫桑楡蘇甦無望前後以享官乞免者凡幾遭矣幸伏蒙天地之洪恩不以罪加之循其情許之尙保一縷殘喘於床笫之間日夜感泣繼之以悚懍無地顧臣病狀挾感倍添胸腹牽掣叫苦吟痛之中一臂兩脚痰結不解屈伸極艱起動須人乃是病廢之流而社稷祈穀大祭亞獻官預差又及於賤臣吏曹差帖臨時來到故誓戒之夜進伏闕下待其罷班仍歸私次而義分是懼不敢屢瀆只俟嚴勘而已不意實差有故臣當以預差今進肄儀而第臣病勢一味無減出入周旋之際拜跪執酌之列萬無趨參堪承之望臣之罪戾於是乎極矣只自窮蹙悶隘震惶隕越不知置身之所玆敢冒萬死疾聲呼籲於宸嚴之下伏乞聖明亟命遞臣享官之任仍降威罰重勘臣罪以肅朝綱千萬幸甚臣無任云云答曰省疏具悉疏辭許令該曹付標
정조 22년
戊午正月初三日辰時上御誠正閣奉審承旨吏房承旨軍事房承旨左承旨同爲入侍時行都承旨趙鎭寬行左承旨沈晉賢右承旨李肇源左副承旨金啓洛記事官曺錫中吳泰曾金履永以次進伏上曰昨夜享禮順成而無失儀之事否鎭寬晉賢曰然矣晉賢曰今番宗廟永寧殿春享大祭時奏時官只以一人待令故兩處奏時每致窘束此後則永寧殿祭享時加定一人分進擧行事定式施行恐合事宜故敢此仰達矣上曰依爲之出擧條上曰社稷祭文還給每位三句式改撰以納之意分付而藝文提學如不入來明日牌招親押則例當於明日爲之而今番則出宮時爲之以此知悉上曰守令入侍出榻敎賤臣承命出與潭陽府使金履鎭谷城縣監金熙采高原郡守尹範喆偕入進伏上命各奏職姓名敎履鎭曰經幾邑乎履鎭曰經七邑矣上曰南邑守令不可遲滯必於今日下去也敎熙采曰海西治聲予亦聞之東邑移去之時民皆遮車云行何德政而能如是乎此必由於誠實做去而然甚用嘉尙今番南邑聞甚弊局云善爲蘇革以爲陞遷之道可也命竝宣諭侍從守令除七事出送命竝退諸臣以次退出
정조 22년
戊午正月初三日申時上御便殿同副承旨入侍時同副承旨李海愚記事官曺錫中金景煥金履永華城留守徐有隣以次進伏訖上曰戶判所陳加耗條事擧條見之乎有隣曰未也上曰注書出去持入賤臣承命持入有隣覽訖上曰明間當更召見矣命退諸臣以次退出
정조 22년
行都承旨李晩秀內閣齋宿行左承旨沈晉賢齋直行右承旨洪仁浩齋宿左副承旨李肇源齋直右副承旨金啓洛齋宿同副承旨李海愚齋宿注書曺錫中齋宿洪奭周病假注書李毅采齋直事變假注書金致龍仕
정조 22년
藥房提調趙宗鉉行左承旨沈晉賢啓曰歲律載新景祿滋至伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區下忱敢來問安竝此仰稟答曰知道慈殿慈宮氣候一樣卿等不必入侍矣
정조 22년
王大妃殿惠慶宮中宮殿藥房口傳問安答曰知道
정조 22년
李肇源啓曰禁衛營將官來言今日本營軍兵日次私習云矣敢啓傳曰知道
정조 22년
李肇源啓曰御營廳將官來言今日本廳軍兵日次私習云矣敢啓傳曰知道
정조 22년
沈晉賢啓曰明日大駕詣社稷入齋室後王大妃殿惠慶宮問安何承旨進去乎傳曰右副承旨進去
정조 22년
沈晉賢以內閣言啓曰今正月朔抄啓文臣親試以何日擧行乎敢稟傳曰春到記日爲之
정조 22년
傳于沈晉賢曰都承旨許遞前望單子入之待下批牌招察任
정조 22년
都承旨前望單子入之李晩秀落點
정조 22년
沈晉賢啓曰水原留守徐有隣廣州留守洪檍宣惠廳堂上鄭民始京畿監司李在學前水原留守趙心泰依下敎來待矣傳曰入侍
정조 22년
傳于沈晉賢曰來待諸臣入侍
정조 22년
傳于沈晉賢曰都承旨爲內醫院副提調
정조 22년
兵曹口傳政事上護軍鄭民始
정조 22년
以寶劍望筒傳于李肇源曰懸頉摠管許遞令該曹口傳差出待下批牌招
정조 22년
以副摠管望筒傳于李肇源曰摠管前望單子入之待下批開門牌招察任
정조 22년
都摠管前望單子入之趙鎭寬落點
정조 22년
沈晉賢啓曰今番水原府應資老人狀本去月三十日啓下吏曹而該曹遺漏尙未下批今始來呈歲首老人應資下批不可暫滯而其所擧行若是稽忽誠極駭然當該堂上從重推考何如傳曰允
정조 22년
有政吏批判書沈煥之進參判李敬一進參議蔡弘遠進行左承旨沈晉賢進以蔡弘履爲工曹判書李宗烈爲典籍敦寧都正單李彦植今加通政德興大院君奉祀孫依法典初授學生金玄璣今加通政年七十侍從臣前正言金燝父依法典加資事承傳贈吏參尹益東贈吏判例兼贈吏議尹得義贈吏參例兼贈僕正尹彦明贈吏議以上都摠管尹弘烈三代通德李世迪贈戶參例兼郡守李濟尙贈左承旨學生李瑜贈僕正以上副摠管李枰三代
정조 22년
兵批判書李祖源病參判柳誼病參議兪漢寧入直進參知柳師模病右副承旨李肇源進以李秉喆爲副護軍
정조 22년
傳于李晩秀曰發遣吏郞諸執事淸齋與否摘奸以來
정조 22년
以全羅監司李得臣狀啓公私賑各邑鎭飢口穀數開坐事傳于金啓洛曰方春民勢若不着意賙飢何以濟活乎列邑勤慢各別考察俾無一民之塡壑事令廟堂嚴飭兩道道臣
정조 22년
李晩秀以吏曹言啓曰卽接司僕寺牒報則以爲明日擧動時進輿差備正鄭東觀以其身病勢難察任卽速變通以爲差備之地云司僕寺正鄭東觀改差其代口傳備擬以入之意敢啓傳曰知道
정조 22년
吏曹口傳政事以張至冕爲司僕正李致中爲分內局提調